Source: http://jozefmihal.blogspot.com/2008/04/ron-ztovanie-poistnho-vyat-prjmy.html
Timestamp: 2018-08-20 03:01:08+00:00
Document Index: 13250552

Matched Legal Cases: ['§ 13', '§ 58', '§ 6', '§ 43', '§ 43', '§ 223', '§ 11', '§ 31', '§ 7', '§ 8']

Daňové a odvodové tipy Jozefa Mihála: Ročné zúčtovanie poistného - vyňaté príjmy
Ročné zúčtovanie poistného - vyňaté príjmy
Zákon o zdravotnom poistení (č.580/2004 Z. z.) definuje v § 13 ods. 20 tzv. vyňaté príjmy. Vyňaté príjmy sa nezahŕňajú do vymeriavacieho základu, poistné na zdravotné poistenie sa z nich neplatí.
Vyňaté príjmy sú:
príjmy z výkonu činnosti osobného asistenta (§ 58 zákona č. 195/1998 Z. z.),
príjmy z prenájmu (§ 6 ods. 3 zákona č. 595/2003 Z. z.),
príjmy, z ktorých sa vyberá daň zrážkou (§ 43 zákona č. 595/2003 Z. z.) okrem príjmu zo závislej činnosti, pri ktorom sa neuplatňujú nezdaniteľné časti základu dane a daňový bonus podľa osobitného predpisu (čiže príjmy zo závislej činnosti do 5000 Sk, pri ktorých si daňovník neuplatňuje nárok na nezdaniteľnú čiastku a daňový bonus, viď § 43 ods. 3 písm. j) zákona č. 595/2003 Z. z., nie sú zaradené medzi vyňaté príjmy),
príjmy z dohôd o prácach vykonávaných mimo pracovného pomeru (dohody o vykonaní práce, dohody o brigádnickej činnosti študentov, dohody o pracovnej činnosti, viď § 223 až 228a Zákonníka práce), u osôb uvedených v § 11 odsek 8 písmenách a) až m), o) až r).
Príjmy z dohôd o prácach vykonávaných mimo pracovného pomeru sa radia medzi vyňaté príjmy s platnosťou od 1.1.2008. Tieto príjmy sa nezapočítavajú do vymeriavacieho základu, ak sú ich príjemcami poistenci, za ktorých platí poistné štát a to:
(a) nezaopatrené deti,
(b) poberatelia dôchodkov,
(c) poberatelia rodičovského príspevku,
(d) osoby, ktoré dosiahli dôchodkový vek ale nevznikol im nárok na dôchodok,
(e) invalidné osoby, ktorým nevznikol nárok na invalidný dôchodok,
(f) osoby vo väzbe alebo výkone trestu odňatia slobody,
(g) osoby, ktorým sa poskytuje starostlivosť v zariadení, v ktorom sú umiestnené na základe rozhodnutia súdu alebo v zariadení sociálnych služieb celoročne,
(h) zahraniční študenti,
(i) osoby poberajúce príspevok za opatrovanie,
(j) osoby, ktoré sa osobne celodenne a riadne starajú o dieťa vo veku do šiestich rokov,
(k) osoby opatrujúce občana s ťažkým zdravotným postihnutím odkázaného podľa posudku vydaného podľa osobitného predpisu alebo opatrujúce blízku osobu, ktorá je staršia ako 80 rokov a nie je umiestnená v zariadení sociálnych služieb alebo v zdravotníckom zariadení,
(l) manželka alebo manžela zamestnanca, ktorý vykonáva štátnu službu v sídle služobného úradu v cudzine, alebo zamestnanca, ktorý podľa pracovnej zmluvy vykonáva práce vo verejnom záujme v zahraničí,
(m) osobní asistenti,
(o) osoby, ktoré poberajú dávku v hmotnej núdzi alebo príspevok k dávke v hmotnej núdzi,
(p) osoby, ktoré sú zaradené na úrade práce v evidencii uchádzačov o zamestnanie,
(q) cudzinci zaistení na území Slovenskej republiky,
(r) azylanti.
Pozor, podľa § 31d odsek 3 zákona č.580/2004 Z. z. o zdravotnom poistení sa ročné zúčtovanie za rok 2007, ktoré sa vykonáva a podáva v roku 2008, vykoná podľa ustanovení novely platnej od 1.1.2008. Znamená to, že príjmy z dohôd o prácach vykonávaných mimo pracovného pomeru sa nezapočítavajú do vymeriavacieho základu, ak sú ich príjemcami poistenci, za ktorých platí poistné štát, už v ročnom zúčtovaní za rok 2007.
Pre úplnosť treba pripomenúť, že zdravotné poistenie sa v žiadnom prípade neplatí:
z príjmov, ktoré nie sú predmetom dane,
z príjmov, ktoré sú od dane oslobodené - výnimkou sú podiely na zisku zamestnancov, ktorí nie sú spolumajiteľmi a nie sú ani štatutármi u zamestnávateľa,
z príjmov z kapitálového majetku zdanených podľa § 7 zákona o dani z príjmov a
z príjmov zdanených podľa § 8 zákona o dani z príjmov.
Uverejnené: 13.4.08
Značky: dohody, dôchodca, invalid, odvody, poradňa, ročné zúčtovanie poistného na zdravotné poistenie, študent, vymeriavací základ, zdravotné poistenie
Novela Zákonníka práce k 1.7.2014 - zmeny v dohodách
Od 1.7.2014 platí novela Zákonníka práce. Dochádza k závažným zmenám pokiaľ ide o práce na dohody vykonávané mimo pracovného pomeru (dohody ...
Ďalšou nezdaniteľnou časťou - teda sumou, ktorá sa pred výpočtom dane odpočíta od základu dane je nezdaniteľná časť na manželku/manžela. Kt...
Vyhodnotenie testu: "Aký bude strop vymeriavacieho základu na úrazové poistenie od 1.1.2008?"
Testu sa zúčastnilo 48 čitateľov, ktorí svoje hlasy rozdelili takto: 28142 Sk = 8 hlasov (16% hlasujúcich) 56283 Sk = 3 hlasy (6% hlasujúcic...
Novela zákona o sociálnom poistení schválená (II.)
V utorok 30.10.2007 bola v Národnej rade SR schválená novela zákona o sociálnom poistení. Zmeny, týkajúce sa nemocenských dávok, som popísal...
Na FB stránke https://www.facebook.com/DanoveAOdvodoveTipyJozefaMihala prebehla v sobotu 27.12.2014 súťaž o pri príležitosti privítania 20...
▼ apríla 2008 (5)
Ročné zúčtovanie poistného - jednoduchá príručka
Ročné zúčtovanie poistného na zdravotné poistenie ...
Anketa: O koľko viac ste zaplatili na daniach vďak...